Diari Oficial de la Generalitat Valenciana


Sumari del DOGV 983, del 13-01-1989 (1989/812916)

ORDRE de 26 de desembre de 1988, de la Conselleria d'Agricultura i Pesca, per la qual es reglamenta l'anellatge científic d'aus a la Comunitat Valenciana.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/26/(2)/dof/vci/html**

### Dades del document

Número de DOGV
:   983

Data del DOGV
:   13-01-1989

Secció del DOGV
:   DISPOSICIONS GENERALS

Número del document
:   1989/812916


Data del document
:   26-12-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 26 de desembre de 1988, de la Conselleria d'Agricultura i Pesca, per la qual es reglamenta l'anellatge científic d'aus a la Cominitat Valenciana.  
Els articles 29 de la Llei de Caça vigent i el 31 del Reglament per a aplicar-la atribueixen al Ministeri d?agricultura la regulació de l'anellatge d'aus.  
Una vegada assumides aquestes competències per la Comunitat Valenciana, cal establir normes que regulen el desenvolupament d'aquesta activitat en l?àmbit de la Comunitat.  
En atenció d'aquests motius i a proposta de la Direcció General de la Producció Agrària.  
ORDENE:  
Article primer  
Per a la realització d'activitats d'anellatge científic a la Comunitat Valenciana, caldrà tenir un carnet d'anellador que expedirà la Conselleria d?agricultura i Pesca, segons el model que figura en l'annex 1r. d'aquesta Ordre.  
Article segon  
Aquest carnet tindrà validesa únicament durant el període d'un any al territori de la Comunitat Autònoma Valenciana i tindrà caràcter personal i intransferible.  
Article tercer  
Els grups o persones particulars interessats en l?exercici d'aquesta activitat a la Comunitat Valenciana hauran de dirigir les sol·licituds a la Direcció General de la Producció Agrària de la Conselleria d?agricultura i Pesca i hi faran constar nom, DNI, domicili, pertinença - si s'escau- a grup o associació d'anelladors, espècie o espècies d'aus a anellar i mètodes a utilitzar amb aval científic.  
Article quart  
Les persones que tinguen carnet d'anellador estaran obligades a complir els requisits següents al terreny de la Comunitat Valenciana.  
A. Utilitzar únicament les anelles, les marques i els impresos subministrats per la Direcció General de la Producció Agrària de la Conselleria d?agricultura i Pesca.  
B. Remetre a la Conselleria, per triplicat, les fulles d'anellatge emplenades el mateix any per al que s'ha concedit el carnet.  
C. Sol·licitar un permís especial per a anellar les aus relacionades en l'Annex II d'aquesta Ordre o per a utilitzar qualsevol mètode diferent de xarxes japoneses, xarxes de terra i ceps-malla.  
D. Ajustar-se a les condicions fixades en les autoritzacions especials.  
E. Ensenyar el carnet a totes les Autoritats que ho demanen i respectar la legislació vigent en matèria de caça i espècies protegides, així com la normativa que aquesta Ordre estableix.  
Article cinqué  
Les sol·licituds de permís especial a què es refereix l'Article 4t.c d'aquesta Ordre s'hauran de remetre a la Direcció General de la Producció Agrària de la Conselleria d?agricultura i Pesca i s'hi adjuntarà el projecte de treball i de l?expert expedit per alguna Entitat Científica col·laboradora. L?autorització es concedirà amb l?informe previ favorable del Servei de Protecció dels Recursos Naturals.  
Article sisé  
Queda prohibida als anelladors la realització de les pràctiques següents, llevat que compten amb autorització específica de la Direcció General de la Producció Agrària.  
- Sacrifici d'aus.  
Retenció injustificada d'aquestes o experimentació amb elles.  
- Aplicació de vomitius o anestèsics.  
Article seté  
L?autorització de la Direcció General de la Producció Agrària no exclou l'anellador de la necessitat d'obtenir el permís corresponent del propietari del terreny, així com del titular del vedat en cas que es tracte d'una zona sotmesa a règim cinegètic especial.  
Article vuité  
Les infraccions a allà disposat se sancionaran d'acord amb la Llei de caça vigent i el seu Reglament, i podrà donar lloc a la retirada definitiva del carnet.  
DISPOSICIONS FINALS  
Primera  
La Direcció General de Producció Agrària queda facultada per dictar les Resolucions que calga per al desenvolupament d'aquesta Ordre.  
Segona  
Aquesta Ordre començarà a vigir el dia de la publicació al Diari Oficial de la Generalitat Valenciana.  
València, 26 de desembre de 1988.  
El Conseller d?Agricultura i Pesca,   
LUIS FONT DE MORA MONTESINOS  
TABLA  
CONDICIONS  
1. La captura d'aus tindrà com a finalitat única la de procedir-ne a l'anellament. Com a conseqüència, es prohibeix retenir-les durant més temps del necessari per fer aquesta operació i la presa de dades subsegüent. Igualment, es prohibeix anellar a un lloc diferent del de la captura.  
2. L?àmbit d'actuació serà la Comunitat Valenciana. Aquesta autorització no és vàlida a terrenys sotmesos a règim cinegètic especial sense el permís de qui estiga legalment capacitat per atorgar-lo.  
3. Aquest permís és personal i intransferible i la presència del titular és obligada en totes les operacions que s'hi relacionen. El titular pot comptar amb l'ajuda de tercers.  
4. El titular del Carnet està obligat a complir la Reglamentació vigent relativa a vedat i anellament científic.  
ANNEX II  
Espècies o grups d'aus per a l'anellatge de les quals caldrà un permís especial:  
- Ordres Podicipediformes, Procel·lariformes, Pelecaniformes, Ciconiformes, Accipitriformes, Falconiformes, Caradriformes i Estrigiformes.


Còpia Permalink ELI